নির্বাচনের আগে বঙ্গ সফরে আসছেন নীতিন নবীন!

ওয়েব ডেস্ক : সম্প্রতি বিজেপির (BJP) সর্বভারতীয় সভাপতি হয়েছেন নীতিন নবীন (Nitin Nabin)। তার পরেই এবার পশ্চিমবঙ্গ (West Bengal) সফরে আসছেন তিনি। সূত্রের খবর, চলতি মাসেই তিনি আসতে পারেন বাংলায়। মূলত, আসন্ন বিধানসভা ভোট (West Bengal Assembly Election 2026)। তার আগেই প্রস্তুতি খতিয়ে দেখতে রাজ্য সফরে আসছেন ভারতীয় জনতা পার্টির সদ্য নির্বাচিত সর্বভারতীয় সভাপতি।

সূত্রের খবর, রাজ্যে এসে বঙ্গ বিজেপি নেতৃত্বের সঙ্গে বৈঠক করবেন নীতিন নবীন (Nitin Nabin)। সেখানে নির্বাচনী প্রস্তুতি, সাংগঠনিক শক্তি ও মাঠপর্যায়ের পরিস্থিতি নিয়ে পর্যালোচনা করা হতে পারে বলে খবর। জানা যাচ্ছে, সভাপতি হওয়ার আগেই বঙ্গ বিজেপি নেতাদের সঙ্গে যোগাযোগ রাখছিলেন নীতিন নবীন। সোমবার শমিক ভট্টাচার্য, সুকান্ত মজুমদার, অমিতাভ চক্রবর্তী, সুনীল বনসাল, মঙ্গল পাণ্ডে ও অমিত মালব্যের সঙ্গে বৈঠক করেন।

আরও খবর : পুরুলিয়ায় হাতে কাগজ নিয়ে কী তথ্য দিলেন অভিষেক?

সূত্রের খবর, বাংলায় সফরের সময় রাজ্যের সমস্ত বিজেপি (BJP) নেতৃত্বের সঙ্গে দেখা করবেন নীতিন। মোর্চা ও জেলা সংগঠনের নেতাদের সঙ্গেও বৈঠক করবেন তিনি। বাংলায় এসআইআর প্রক্রিয়া নিয়ে দলের অবস্থান নিয়েও আলোচনা হতে পারে বলে জানা যাচ্ছে। ফলে সভপতি নির্বাচিত হওয়ার পরে পশ্চিমবঙ্গেই প্রথম সভা করতে চলেছেন তিনি।

আর এ নিয়ে তৃণমূল মেতা জয়প্রকাশ মজুমদার বলেন, আগে অনেক বিজেপি নেতারা বাংলায় এসেছিলেন। তাঁরা বাংলায় নির্বাচন জেতার চেষ্টাও করেছিলেন। কিন্তু তাতে তাঁরা সফল হননি। প্রাক্তন সভাপতি জেপি নাড্ডা বাংলায় এসে সংগঠন দেখার কথা বলেছিলেন। কিন্তু সম্ভাবনা না দেখে পিছু হটেন তিনি। সঙ্গে তিনি বলেন, অনেক কেন্দ্রীয় নতুন নেতারা বাংলায় আসতেই পারেন, কিন্তু তাঁদেরকে পরাজয়ের মুখ দেখতে হবে।