বিজেপিতে সর্ব ভারতীয় সভাপতি নির্বাচন আজই! দৌড়ে এগিয়ে নীতিন নবীন

ওয়েবডেস্ক- বিজেপিতে সর্ব ভারতীয় সভাপতি নির্বাচনের (All India President Election in BJP) প্রক্রিয়া শুরু আজই! সদ্য বাংলা থেকে ঘুরে গিয়েছেন প্রধানমন্ত্রী নরেন্দ্র মোদি (Pm Narendra Modi)। আজ সোমবার সর্বভারতীয় নির্বাচন হতে চলেছে বিজেপিতে (BJP)। মনোনয়ন ও স্ক্রুটিনি হবে। মঙ্গলবার আনুষ্ঠানিক ঘোষণা। এই অবস্থায় দিল্লিমুখী বাংলার নেতারা। এই অবস্থায় বিজেপি শাসিত রাজ্যগুলির সব মুখ্যমন্ত্রী, রাজ্য ইউনিটের সভাপতি ও অন্যান্য সিনিয়র নেতাদের সোমবার দিল্লিতে দলীয় সদর দফতরে আসতে চলেছে বলেছে বিজেপি। দলের জাতীয় সভাপতি নির্বাচনের প্রক্রিয়ায় অংশ অনুরোধ করা হয়েছে।

শুক্রবার দুপুর ২ টো থেকে বিকেল ৪ টে পর্যন্ত দলীয় সভাপতি নির্বাচনের মনোনয়ন জমা দেওয়ার প্রক্রিয়া চলবে। বিকেল ৪টে থেকে ৫টা পর্যন্ত হবে স্ক্রুটিনি। বিকেল ৫টা থেকে সন্ধ্যা ৬টা পর্যন্ত মনোনয়ন প্রত্যাহারের প্রক্রিয়া চলবে। সন্ধ্যা সাড়ে ৬টায় নির্বাচনী পর্যবেক্ষক প্রেস বিবৃতি জারি করবেন। বিজেপি জানিয়েছে, ২০ জানুয়ারি, মঙ্গলবার সকাল সাড়ে ১১টা থেকে বেলা দেড়টা পর্যন্ত নির্বাচনী প্রক্রিয়া চলবে।

সোমবার বিজেপির নয়া সর্বভারতীয় সভাপতি হিসেবে ঘোষণা হতে পারে নীতিন নবীনের (Nitin Nabin) নাম। আগেই নীতিন নবীনকে বিজেপির কার্যনির্বাহী সর্বভারতীয় সভাপতির দায়িত্ব দেওয়া হয়েছে। মকর সংক্রান্তির পর ‘মল মাস’ কাটতেই তাঁকে আনুষ্ঠানিকভাবে দলের সভাপতি হিসেবে নির্বাচিত করতে তৎপর হয়েছে বিজেপি। আর মাস কয়েকের মধ্যে বিধানসভা নির্বাচন, তার আগেই এই কাজ সেরে ফেলতে চাইছে বিজেপই। এবার বিজেপির টার্গেট বাংলা। সর্বভারতীয় সভাপতির দায়িত্ব তাকে বাংলায় ভোটের দায়িত্ব নিতে হবে।

আরও পড়ুন- সকাল সকাল ভূমিকম্প রাজধানীতে! আতঙ্কে সাধারণ মানুষ

৪৫ বছরের নিতিন বিজেপির সর্বকনিষ্ঠ সভাপতি হতে চলেছেন। সবাই নীতিনের নাম ভালো মনে নেয়নি। অনেকের আশঙ্কা, নীতিন নবীন সভাপতি হলে দলের মধ্যে ধর্মেন্দ্র প্রধান, ভূপেন্দ্র যাদব, অশ্বিনী বৈষ্ণব, নির্মলা সীতারামনের মতো দ্বিতীয় সারির বিজেপি নেতানেত্রীরা গুরুত্বহীন হয়ে পড়তে পারেন।